**61. ERSA Konferencia, Pécs 2022. augusztus 23–26. – sajtóanyag**

2022-ben Magyarországon, Pécsett rendezik az Európai Regionális Tudományi Társaság (European Regional Science Association – ERSA) éves konferenciáját, amely alapvetően a digitalizáció okozta területi egyenlőtlenségek feltárására, és ennek különböző területeire fókuszál és kiemelten foglalkozik a koronavírus-járvány okozta hatásokkal. A tematika ezt a kérdéskört három fő aspektusból közelíti meg: a hálózatok, a vállalkozások és a regionális fejlődés nézőpontjaiból.

A konferenciára meghívásra kerülő plenáris előadók a regionális tudomány kiemelkedő szakemberei közé tartoznak. Összesen hét plenáris előadó tart előadást a konferencián. A plenáris előadások mellett kerekasztal-beszélgetések is szerveztek, amelyek a kohéziós politika, a fenntartható fejlődés, a vállalkozói ökoszisztéma, valamint a hálózatok regionális szintű szerepének kérdéseit járják körbe.

Az ERSA idén először rendezi meg éves konferenciát az online térben és helyszíni konferenciaként is. A 61. ERSA Konferencia helyszíni eseményére 2022. augusztus 23–26. között kerül sor. Magyarországon eddig három ERSA kongresszust rendeztek, mindegyiket Budapesten volt (1968, 1975 és 1985). Pécs az első olyan vidéki helyszín, amely hosszú idő után újra Magyarországra vonzza ezt a rangos tudományos rendezvényt a Magyar Regionális Tudományi Társaság, Pécsi Tudományegyetem Közgazdaságtudományi Kara és a Közgazdaság- és Regionális Tudományi Kutatóközpont közös szervezésében.

Két online nap és egy kötetlen nyitófogadás után augusztus 24-én 9.00 órakor nyitotta meg a 61. ERSA Konferenciát André Torre, az ERSA elnöke és köszöntötte a jelenlévőket a Pécsi Tudományegyetem részéről Dr. Miseta Attila rektor és Dr. Szerb László, a Közgazdaságtudományi Kar professzora. A nyitóelőadást Dr. Michael Storper, a London School of Economics professzora tartotta.

A magyar regionális tudományi kutatók számára komoly lehetőséget jelent a nemzetközi közönség előtt felvonultatni kutatási eredményeiket. A konferencia révén olyan együttműködések jöhetnek létre, amelyek elősegítik a regionális tudományban tevékenykedő magyar kutatók számára nemzetközi kutatási konzorciumokban történő részvételt, a publikációk minőségének emelését és ezzel Magyarország pozícióját is megerősíthetik a regionális tudományi közösségben.

A következő három napban számos plenáris előadást hallgathatnak meg a világ minden tájáról érkezett kutatók és párhuzamosan több szekcióelőadásra is beülhetnek a pénteki záróceremóniáig, amelyet **2022. augusztus 26-án 16.00 órakor** rendezik a Közgazdaságtudományi Karon a Halasy-Nagy József Aulában, sajtónyilvános esemény keretében.

A záróünnepségre hívjuk és várjuk a sajtó képviselőit! A sajtó számára a regisztráció kötelező.

Sajtókontakt: Szentendrei Judit (szentendrei.judit@ktk.pte.hu 30 681 1244)